लेकिन शीघ्र ही पूरी स्थित तेजी से बदल गयी। अंग्रेजों द्वारा फारस की खाड़ी में भेजी गयी अभियान सेना से फारस का शाह अत्यंत भयभीत हो गया तथा सितम्बर 1838 में उसने हेरात का घेरा उठा लिया। दूसरी ओर राजनीतिक दबाव के मद्देनजर रूस ने भी काबुल से अपना दूत वापस बुला लिया। इसके बावजूद भी अंग्रेजों ने अपनी अग्रगामी नीति को आगे बढ़ाने का निश्चय किया। इसी के कारण प्रथम अफगान युद्ध (1838-42) हुआ। अंग्रेजों की वास्तविक मंशा अफगानिस्तान पर प्रभुत्व जमाने की थी।